Raamatun hahmoja. Rebekka.
Chroma (substantiivi)
1) värin puhtaus tai sen eroavaisuus harmaasta
2) värin eroavuuden, kylläisyyden tai voimakkuuden lisääminen
Matt. 5 (vapaa käännös): -
"Tehtävänne on olla valo ja tuoda maailmaan Jumalan värejä.
Jumala ei ole mikään salaisuus, josta kuuluisi vaieta.
Teemme tästä asiasta yhtä julkisen kuin mäellä oleva kaupunki on."
Tarvitsemme Sinua, Jeesus
Olet kaikki, mitä tarvitsemme, Herra
Rakastamme Sinua, Jeesus
Olet kaikki, mitä tarvitsemme, Herra
Kiitos, Jeesus
Olet kaikki, mitä tarvitsemme, Herra
Näin saatanan putoavan kuin salama
Näin pimeyden pakenevan suojaan, -
mutta ihme, josta en vain millään pääse yli, -
on se, että nimeni on kirjattu taivaaseen
Uskon merkkeihin ja ihmeisiin
Minussa on ylösnousemusvoima, -
mutta silti ihme, josta en vain millään pääse yli, -
on se, että nimeni on kirjattu taivaaseen
Ylistykseni kuuluu Sinulle ikuisesti
Tämä on todistukseni, kuolemasta elämään
Koska armo kirjoitti tarinani uudestaan, minä todistan
Jeesuksen Kristuksen, Vanhurskaan, kautta minut on vanhurskautettu
Tämä on todistukseni
Tulkaa yhteen, pojat ja tyttäret, -
jotka on ostettu verellä ja pesty vedessä, -
laulakaa Hengen, Pojan ja Isän ylistystä
Jumalamme saattaa työnsä päätökseen
Tämä on todistukseni kuolemasta elämään
Koska armo kirjoitti tarinani uudestaan, minä todistan
Jeesuksen Kristuksen, Vanhurskaan, kautta minut on vanhurskautettu
Tämä on todistukseni
Jos en ole kuollut, työsi ei ole valmis
Vielä suurempaa on tulossa, minä uskon!
Jos en ole kuollut, työsi ei ole valmis
Vielä suurempaa on tulossa, minä uskon!
Jos en ole kuollut, työsi ei ole valmis...
Tämä on todistukseni kuolemasta elämään
Koska armo kirjoitti tarinani uudestaan, minä todistan
Jeesuksen Kristuksen, Vanhurskaan, kautta minut on vanhurskautettu
Tämä on todistukseni
kuolemasta elämään...
Olkoon ylistys ase, joka hiljentää vihollisen
Olkoon ylistys ase, joka voittaa kaiken ahdistuksen
Anna sen nousta, anna ylistyksen nousta
Huudamme nimeäsi pimeässä, ja se muuttaa kaiken
Laulamme koko olemuksellamme ja julistamme voittoasi
Anna sen siis nousta, anna ylistyksen nousta
Näemme, että murrat kaikki muurit, katsomme jättiläisten kaatuvan
Pelkoni ei voi selvitä, kun ylistämme Sinua
Läpimurron Jumala on puolellamme, korotamme Sinua ikuisesti
Huuda koko luomakunnan kanssa: Jumala, ylistämme Sinua!
Me ylistämme Sinua
Olkoon ylistys laulu, joka voittaa myrskyävän meren
Olkoon usko laulu, joka tyynnyttää myrskyn sisälläni
Anna sen nousta, anna uskon nousta
Näemme, että murrat kaikki muurit, katsomme jättiläisten kaatuvan
Pelkoni ei voi selvitä, kun ylistämme Sinua
Läpimurron Jumala on puolellamme, korotamme Sinua ikuisesti
Huuda koko luomakunnan kanssa: Jumala, ylistämme Sinua!
Me ylistämme Sinua
Tältä eläminen näyttää, tältä vapaus tuntuu, -
tältä taivas kuulostaa, ylistämme Sinua! Laulakaa te!
Tältä eläminen näyttää, tältä vapaus tuntuu, -
tältä taivas kuulostaa
Tältä eläminen näyttää...
Me ylistämme Sinua
Näemme, että murrat kaikki muurit, katsomme jättiläisten kaatuvan
Pelkoni ei voi selvitä, kun ylistämme Sinua
Läpimurron Jumala on puolellamme, korotamme Sinua ikuisesti
Huuda koko luomakunnan kanssa: Jumala, ylistämme Sinua!
Näemme, että murrat kaikki muurit...
Se oli hauskaa. Istumajärjestystä on sotkettu.
Osa ei meinannut löytää paikkaansa, koska nimenne on kirjoitettu penkkiin.
Olisitte nähnyt edellisen kokouksen! Osa porukasta hikoili tämän takia.
Uskokaa tai älkää, tämä järjestely antaa meille vähän lisää tilaa.
Teemme tilaa uusille ihmisille. Tapahtuu hyviä asioita.
Tämä seurakunta kasvaa, koska ihmisiä tulee uskoon.
Tänä aamuna heitä tulee lisää. Et ehkä tiedä, miksi tulit tänne, -
mutta tulit itse asiassa tapaamaan elävän Jumalan.
Kohtasitpa Hänet paranemisen, pelastumisen, lohdun tai ilon kautta, -
rukouksemme on, ettet lähde täältä samanlaisena kuin tulit.
Ensin puhumme vähän joistakin Raamatun henkilöistä.
Rakastan Raamattua, koska se kertoo elävästä elämästä.
Se ei ole uskonnollinen kirja, vaan elämän käsikirja. Siksi luemme sitä.
Se on todella maanläheinen, joten tänään mennään ruohonjuuritasolle.
Puhun siitä, miten voimme löytää oikean aviomiehen tai -vaimon.
Puhumme Iisakista ja Rebekkasta. Puhuimme Jumalan lupauksista, -
mutta miten voimme elää Jumalan lupauksissa?
Osa teistä on jo löytänyt puolison, mutta entäpä teidän lapsenne -
ja heidän lapsensa? Haluamme, että he löytävät hyvän puolison, -
joten aloitetaan. Ja kun löydämme puolison, haluamme pitää hänet.
Emme halua toimia kuin Abraham, joka antoi vaimonsa pois.
Jumala lupasi tehdä Abrahamista ja Saarasta -
lupauksen kansakuntien isän ja äidin.
Abraham tajusi, että hänen poikansa Iisakin, lupauksen lapsen oli tärkeää...
Mekin olemme lupauksen lapsia kuten Iisak. Puhuimme tästä viimeksi.
Meidänkin täytyy löytää itsellemme oikea puoliso.
Haluan ensin sanoa jotain raamatullisesta avioliitosta.
Raamatullinen avioliitto on aina miehen ja naisen välinen, -
koska siinä on kyse lupauksesta, siunauksesta ja perinnöstä.
Avioliitto ei ole kahdenkeskinen, rakastava suhde.
Se on miehen, naisen ja Herran välinen liitto.
Sitä on avioliitto.
Kun Juliet ja minä menimme naimisiin, joku antoi meille julisteen.
Se on yhä seinällämme. Siinä on ajatus jakeesta Saarn. 4:12 -
"Ja yksinäisen kimppuun voi joku käydä, mutta kaksi pitää -
sille puolensa. Eikä kolmisäinen lanka pian katkea. Steve, Juliet, Jeesus."
Tuo lanka ei katkea helposti.
Vanhemmat, lastenne on löydettävä itselleen oikea puoliso.
He tarvitsevat siinä apua, mutta eivät aina tiedä sitä.
Siksi on aloitettava, kun he ovat nuoria.
Rukoilemme, että Herra tuo heille oikean aviomiehen tai -vaimon.
Vielä toinen huomautus.
Kaksi Uuden testamentin tärkeintä henkilöä olivat naimattomia.
Jeesus ja Paavali. Jeesus siksi, ettei Hän aikonut jäädä tänne, -
vaan oli menossa takaisin taivaaseen.
Paavali oli paljon vankilassa. Se ei helpota puolison löytämistä.
Paavali uskoi, että oli parempi olla naimaton Jeesuksen työn tähden.
Jeesus sanoi, että jotkut ovat naimattomia Valtakunnan tähden, -
ja naimattomuus on korkea kutsu, jota kaikkien tulisi kunnioittaa.
Toisaalta meillä kaikilla on se kutsu, emme voi kunnioittaa tätä käskyä: -
"Olkaa hedelmälliset ja lisääntykää ja täyttäkää maa -
ja tehkää se itsellenne alamaiseksi..." 1. Moos. 1:28.
Se on Jumalan suunnitelma ja kutsu elämäämme varten.
Luetaan Iisakista ja Rebekasta. Etsikää Raamatusta 1. Moos. 24.
Se on melko pitkä luku. Luemme sen osittain.
Taisin sanoa viimeksi, että oletan, että kotona luette koko kertomuksen -
ja rukoilette ja pohditte sitä.
1. Moos. 24:1 "Ja Aabraham oli vanha ja iälliseksi tullut, -
ja Herra oli siunannut Aabrahamia kaikessa. Niin Aabraham sanoi -
palvelijallensa, talonsa vanhimmalle, joka hallitsi kaikkea, mitä hänellä oli:
'Pane kätesi kupeeni alle. Minä vannotan sinua Herran, -
taivaan ja maan Jumalan, kautta, ettet ota pojalleni vaimoa -
kanaanilaisten tyttäristä, joiden keskuudessa minä asun, -
vaan menet minun omaan maahani ja sukuni luo -
ja otat sieltä vaimon pojalleni Iisakille." Jatkamme tästä kohta.
Älkää ottako puolisoa kanaanilaisten joukosta. Miksi?
Me emme toimi niin kuin maailma toimii.
Puolisosi täytyy tulla Herran varastosta.
Palvelijan piti lähteä etsimään Iisakille vaimoa, -
koska sopivia ehdokkaita oli vähän.
Iisak oli luultavasti 37-vuotias, kohta nelikymppinen.
Nykyisin puhutaan nuorena avioitumisesta. Taisin olla 31-vuotias.
Hyvistä puolisoehdokkaista on aina pulaa. Oletteko huomanneet sen?
Siksi puoliso täytyy etsiä, ja se voi olla hauskaa.
Siksi tällainen seurakunta on hyvä. Monet teistä ovat minulle velkaa.
Olette löytäneet jonkun. Te siellä olette minulle velkaa.
He istuvat eturivissä. Osa teistä vanhemmista on minulle velkaa, -
koska lapsenne ovat löytäneet ihmisen, joka rakastaa Jeesusta.
Jonain päivänä vielä perin velkani.
Uuden testamentin mukaan meidän ei tule avioitua ei-uskovan kanssa, -
koska he elävät eri tavalla kuin miten te haluatte elää.
Jeesus tuo ihmiset yhteen, -
jotta elämämme kutsu moninkertaistuisi.
Valitsemasi puoliso joko moninkertaistaa kutsusi -
tai tappaa sen. Niin tärkeä asia tämä on.
Jatketaan, muuten emme pääse mihinkään. Jae 5.
"Palvelija sanoi hänelle: -
'Entä jos tyttö ei tahdo seurata minua tähän maahan, onko minun silloin -
vietävä poikasi takaisin siihen maahan, josta olet lähtenyt?'
Aabraham vastasi hänelle: 'Varo, ettet vie poikaani takaisin sinne. Herra, -
taivaan Jumala, joka otti minut pois isäni kodista ja synnyinmaastani, -
hän, joka puhui minulle ja vannoi minulle sanoen: -
'Sinun jälkeläisillesi minä annan tämän maan', -
hän lähettää enkelinsä sinun edelläsi, niin että saat sieltä vaimon pojalleni.
Mutta jos tyttö ei tahdo seurata sinua, niin olet tästä valasta vapaa.
Älä vain vie poikaani sinne takaisin.'
Niin palvelija pani kätensä herransa Aabrahamin kupeen alle -
ja lupasi sen hänelle valalla vannoen." Pysähdytään tähän.
Jos siis haluat löytää puolison, pysy Jumalan lupauksessa.
Älä lähde lupauksen reitiltä löytääksesi itsellesi puolison.
Etsi ensin Jumalan valtakuntaa, niin sinulle annetaan myös puoliso.
Älä säntäile edestakaisin, vaan pysy sillä reitillä, -
jolle Jumala sinut asettaa.
Näin löydät puolison. Emme odota, että lupaus vain täyttyy, -
vaan olemme siinä ja elämme sitä. Kun elämme Jumalan siunauksessa -
ja lupauksessa, Hän antaa meille myös puolison. Toinen asia.
Enkeleillä on rooli tulevan puolisosi löytymisessä.
Eikö olekin siistiä? Oletko ikinä pohtinut, miten Jumala tekee asioita?
Toki Hän käyttää meitä, mutta emme aina ole luotettavia.
Hän käyttää enkeleitä. Jeesus puhuu lastemme suojelusenkeleistä.
Ympärilläsi on enkeleitä, jotka etsivät sinulle puolisoa -
ja järjestelevät olosuhteita, jotta voisit tavata hänet.
Odota siis ihmeellistä kohtaamista.
Sitä enkelit tekevät, muun muassa. Heillä on muitakin tehtäviä.
Eikö ole upeaa? Oletko koskaan ajatellut tätä?
Miten monen mielestä se on upeaa? Ainakin kolmen.
Oikean puolison löytäminen on Jeesuksen valitsemisen jälkeen -
tärkein päätös, jonka elämässäsi teet.
Ongelma on, että useimmat valitsevat puolisonsa hormonien perusteella.
Et voi luottaa hormoneihisi.
Mutta et ymmärrä, Steve. Hän on niin kuuma!
Ota kylmä suihku. Se auttaa.
En tarkoita, ettei rakkauden tunteita voisi tavoitella, -
mutta olkaa kilttejä ja käyttäkää aivojanne ja viisautta -
ja etsikää Pyhää Henkeä -
ennen kuin teette elämänne tärkeimmän päätöksen. Jae 10.
"Ja palvelija otti herransa kameleista kymmenen -
sekä kaikkinaisia kalleuksia herransa tavaroista; -
ja hän nousi ja lähti Mesopotamiaan, Naahorin kaupunkiin.
Ja hän antoi kamelien asettua kaupungin ulkopuolelle -
vesikaivon ääreen lepäämään, illan suussa, -
jolloin naiset tulivat vettä ammentamaan.
Ja hän sanoi: 'Herra, minun herrani Aabrahamin Jumala, -
suo minulle tänään menestystä ja tee laupeus herralleni Aabrahamille.'"
Periaatteita puolison löytämiseen.
Tehkää muistiinpanoja. Sama se, mihin. Käyttäkää vaikka puhelinta.
Mene sinne, missä tarjonta on hyvää.
Tarvitaan hyviä puolisoehdokkaita. Palvelija oli tehnyt pitkän matkan.
Hän meni sinne, missä naiset olivat.
Jos haluat jäädä junan alle, seiso radalla.
Jos haluat löytää puolison, mene sinne, missä on poikia tai tyttöjä.
Jos kuulet, että naapuriseurakunnassa on paljon hyvännäköisiä poikia, -
mene katsomaan. Se on täysin sallittua.
"Luulin, ettei niin saa tehdä." Tietysti saa.
Yhdessä vaiheessa seurakunnassamme oli paljon tyttöjä.
Tiesin, että pojat tulisivat kohta perässä.
Näin se vain toimii. Toiseksi rukoile: "Herra, anna minulle menestystä."
Rukoile, että löytäisit puolison. Se on todella hyvä rukous.
Herra vastaa siihen mielellään.
On mielenkiintoista huomata, mitä palvelija etsi -
etsiessään vaimoa Iisakille. Hän etsi anteliaisuutta.
Hän sanoi Herralle: "Etsin tyttöä, joka ei vain anna juotavaa minulle, -
vaan juottaa myös kamelit." Tuo pitää sovittaa nykypäivään.
Se tarkoittaa, että haluat jonkun, joka tekee aina vähän ylimääräistä.
Näin Raamattu sanoo. En usko, että Rebekalla oli parhaat vaatteet.
Hänellä ei varmaankaan ollut farkkuhaalaria päällään.
Luultavasti hänellä ei ollut meikkiä.
Jos aikoo ruokkia kameleita, ei tarvitse meikkiä tai farkkuhaalaria.
On kiintoisaa, ettei hän etsinyt sellaista, vaan tutki luonnetta.
Sanon usein, ettette halua Keniä tai Barbieta. Ette etsi sellaista.
Naiset, älkää menkö naimisiin laiskimuksen kanssa.
Raamattu sanoo näin. Ja miehet, älkää ottako vaimoksi Basanin lehmää.
Nyt kaikki miettivät, mikä on Basanin lehmä. Aamoksen kirjan luku 4.
Siellä puhutaan naisista, joita kiinnosti vain vauraus ja asema.
Aamos sanoi, ettei kukaan mies halua sellaista. Naiset eivät halua laiskuria.
Jos miehessä on vähän särmää, voitte siistiä hänet.
Olen ollut naimisissa 28 vuotta, niinhän?
Kyllä te tiedätte. Joudun pulaan, jos muistan sen väärin.
Julietilla on ollut hommaa minun siistimisessäni.
On kuitenkin tärkeää, että miehellä on työpaikka.
Mieluummin myös talo tai edes jonkin verran rahaa.
En keksi näitä itse, vaan Raamattu sanoo niin.
Ja miehet, kun menette naimisiin, siirrätte PlayStationin sivuun -
ja alatte kasvattaa poikia ja tyttäriä. Annatte huomionne heille.
Haluatte hyvännäköisen tytön. Rebekka oli erittäin kaunis.
Mutta haluatte myös tytön, joka on älykäs ja osaa keskustella -
ja jossa on sitä jotain. Sananlaskujen luvun 31 mukaan -
yksi hyvän vaimon ominaisuuksista on, -
että hänen aviomiestään kunnioittaa koko kaupunki.
Vaimo antaa miehelleen jotain, -
jonka ansiosta häntä kunnioitetaan.
Yhteiskunnassamme ei haluta puhua näistä asioista, -
mutta hän saa kunnioitusta kylillä. En sano, ettei kauneutta saisi etsiä.
Kuten sanoin, Rebekka oli todella kaunis.
Seuraavassa kertomuksessa Jaakob rakastuu Raakeliin, -
joka oli kurvikas ja kirkassilmäinen.
Kurvit ovat hyvä juttu, kirkkaat silmät vielä parempi.
Kun Iisak näki Rebekan, hän rakasti tätä. Se sanotaan jakeessa 67.
Tuo rakkaus oli paljon enemmän kuin hormoneja.
Siihen kuului se, että Jumala liittää meidät yhteen loppuelämäksemme.
Tulet viettämään tämän ihmisen kanssa koko loppuelämäsi.
Sanon jotain avioliitosta.
Usein seurusteluaikana tulee esiin pieniä kiistoja, -
pieniä asioita toisessa ihmisessä, jotka ärsyttävät meitä.
Kun olette naimisissa, ne eivät helpotu, vaan kymmenkertaistuvat.
Jos menet naimisiin sen miehen kanssa, jokainen ärsytys vahvistuu.
Tai naisen. Miehenä menisin naimisiin naisen kanssa, mutta hän ei ole täällä.
Jae 15.
Missä olimmekaan? Jae 15. Mennään nopeasti Raamatun tekstiin.
"Tuskin hän oli lakannut puhumasta, niin tuli siihen Rebekka, -
joka oli Aabrahamin veljen Naahorin ja hänen vaimonsa Milkan pojan, -
Betuelin, tytär; ja hänellä oli vesiastia olallaan.
Ja tyttö oli näöltään hyvin ihana, neitsyt, johon ei mies ollut koskenut.
Ja hän astui alas lähteelle, täytti astiansa ja tuli ylös.
Silloin palvelija riensi häntä vastaan ja sanoi: 'Anna minun juoda -
vähän vettä astiastasi'. Hän vastasi: 'Juo, herrani'.
Ja hän laski nopeasti astiansa alas kädelleen ja antoi hänen juoda.
Ja annettuaan hänen juoda hän sanoi: 'Minä ammennan vettä -
myös sinun kameleillesi, kunnes ne ovat juoneet kyllikseen'.
Niin hän tyhjensi nopeasti astiansa kaukaloon ja riensi jälleen kaivolle -
ammentamaan vettä ja ammensi kaikille hänen kameleilleen.
Ja mies katseli häntä ääneti saadakseen tietää, -
oliko Herra antanut hänen matkansa onnistua vai ei.
Kun kamelit olivat juoneet, otti mies kultaisen nenärenkaan, -
joka painoi puolen sekeliä, ja hänen käsiinsä kaksi rannerengasta, -
jotka painoivat kymmenen kultasekeliä. Ja hän kysyi: -
'Kenenkä tytär olet? Sano minulle.
Onko isäsi talossa tilaa yötä ollaksemme?' Hän vastasi hänelle: -
'Olen Betuelin, Naahorin ja Milkan pojan, tytär'.
Ja hän sanoi hänelle vielä: 'Meillä on runsaasti olkia ja rehua; -
myöskin yösijaa on meillä antaa'.
Silloin mies kumartui maahan ja rukoili Herraa ja sanoi: -
'Kiitetty olkoon Herra, minun herrani Aabrahamin Jumala, -
joka ei ole ottanut pois armoansa ja totuuttansa minun herraltani.
Herra on johdattanut minut tätä tietä herrani veljen kotiin.'"
Jumala tuo ihmiset yhteen.
Mikä on ihmeenne, aviomiehet ja -vaimot?
Mikä on teidän ihmeenne? Mikä toi teidät yhteen?
Mistä voitte tietää, että Jumala on tuonut teidät yhteen?
Jeesus sanoi: "Minkä siis Jumala on yhdistänyt, -
sitä älköön ihminen erottako." Jeesus puhui selvästi.
Mistä siis tiedän, että Jumala toi Julietin ja minut yhteen?
Meillä on ihmetarina. Ensin hän tuli uskoon.
Ei tässä seurakunnassa, vaan siinä, jota johdin ja istutin aiemmin.
Olen sanonut monille miehille, että jos haluat löytää vaimon, -
ala johtaa seurakuntaa. Silloin saat valita ensimmäisenä. Ja se toimi!
Minä vain vitsailen. On parempiakin syitä johtaa seurakuntaa.
Hän siis tuli uskoon seurakunnassamme, -
ja seurasin hänen elämänsä muutosta, mutta varsinainen syy siihen, -
että olemme yhdessä, on, että hän uskalsi pyytää minua ulos.
Oliko tämä järkytys? Luulin, että feministit olisivat innoissaan.
Hän pyysi minua ulos. Olin sinkkumies ja seurakunnan johtaja.
En juurikaan... Anteeksi?
Olin varovainen enkä juuri tavannut nuoria naisia kahden kesken.
Lisäksi olin kiireinen. Ajattelin meneväni naimisiin sitten joskus.
Juliet kertoi yhdelle seurakunnan johtajista -
pitävänsä minusta kovasti. Hän luuli puhuvansa luottamuksella, -
mutta tämä kertoikin sen minulle.
Juliet sopi pastoraalisen tapaamisen voidakseen nähdä minut.
Juttelimme niitä näitä, ja sitten hän sanoi, että hänellä oli asiaa.
"Niinkö?" Sanoin. "Tiedetään", hän sanoi. Me vähän vitsailimme.
Hän sanoi: "Pidän sinusta, mutta en vain pastorinani."
Se oli suuri valhe, mutta tehosi minuun.
Niinpä seurustelimme jonkin aikaa.
Rakastin Julietia, koska hän on todellinen palvelija.
Hän on todella antelias.
Rakastuin hänessä siihen. Toki hän on myös upea, -
mutta tuohon piirteeseen rakastuin. Sitten kosin häntä.
Tapasimme lokakuussa, ja siihen meni vain pari kuukautta.
Moni kysyy minulta, mistä sen tietää, että joku on se oikea.
Vastaan teille: "Sen vain tietää."
Ei tainnut auttaa paljon, mutta sen vain tietää, eikö?
Sen vain tietää. Minäkin tiesin.
Odotin, että tuli uudenvuodenaatto ja keskiyö.
Kysyin: "Juliet, menetkö kanssani naimisiin?" Hän ei vastannut.
Joskus minulla on tapana vain ajatella asioita ilman, että sanon ne.
Hän sanoi, ettei kysymys ollut selkeä. Minusta se oli päivänselvä.
Hän lähti kotiin, ja ajattelin, että kylläpä oli erikoista.
Mietin, että luulin kysyneeni häneltä, mutta ehkä sitten en.
Hän tuli takaisin seuraavana päivänä eikä vieläkään puhunut asiasta.
Ajattelin, että olipa outoa. Neljän aikaan iltapäivällä alkoi sataa lunta.
Lunta satoi paljon, ja hän sanoi, että oli paras lähteä kotiin.
Herrasmiehenä tarjosin hänelle kyydin.
Hän vastasi: "Olen minä ennenkin ajanut lumessa!"
Hyvä on sitten. Kolmen vartin päästä puhelin soi: -
"Ajoin kolarin. Tuletko pelastamaan minut?" Ritari lähti pelastustöihin.
En tiennyt, että hän oli samalla rukoillut: "Jumala, kerro minulle, -
pitääkö minun mennä Steven kanssa naimisiin ja johtaa seurakuntaa?"
Seurakunta taisi olla isompi ongelma kuin minä. Paavalikin puhuu tästä.
Juliet pohti, oliko hänellä kutsu seurakunnan johtamiseen.
Hänhän oli melko tuore uskova. No, sitten hän ajoi kolarin.
Eräs seurakunnan naisista asui lähellä, ja hän koputti tämän oveen -
ja kysyi, saisiko käyttää puhelinta. Eihän silloin ollut mitään kännyköitä.
"Saanko soittaa Stevelle?"
Nainen vastasi: "Ai Stevelle? No nyt minä ymmärrän."
Juliet selitti, että olimme seurustelleet.
Nainen sanoi: "Tapahtui kummia. Herra sanoi minulle: -
'Mene naimisiin Steven kanssa ja auta häntä johtamaan seurakuntaa.'
Mutta en edes pidä hänestä. Sen täytyi olla sinulle."
Tulin paikalle, otin hänet kyytiin ja vein hänet kotiin.
Hän vain sanoi: "Kyllä." Kyllä mitä?
Kyllä, täällä sataa lunta, vai mitä? Olin jo siirtynyt eteenpäin.
No en ollut. Kunhan vain vitsailen.
Niinpä me menimme naimisiin, mutta tuo on osa tarinaamme.
Jumala toi meidät yhteen. Juliet tuli uskoon seurakunnassani, -
ja sitten oli tuo profetian sana. Saimme muitakin profetioita.
Heti alusta asti Herra vahvisti kaiken: "Kyllä, kyllä, kyllä."
Haluamme sitä.
Seuraava asia. Identiteetti. Niinkö? Seuraava asiako?
Huomatkaa, että palvelija antoi Rebekalle lahjat, -
nenärenkaan ja rannekorut, ennen kuin tämä kertoi, kuka oli.
Googlen mukaan niiden arvo olisi nyt noin 6 000 puntaa.
Naiset, odottakaa saavanne lahjoja.
Jos mies ei vaali sinua ennen kuin olette naimisissa, olet pulassa.
Ja lisään vielä: tarkista, että sormus on aito!
Rebekka oli neitsyt. Naiset, -
älkää maatko miehen kanssa, ellei hän mene kanssanne naimisiin.
Jumalan suunnitelma on läheisyys yhden ihmisen kanssa.
Tiedän, että yhteiskuntamme ei toimi näin.
Tiedän myös, että monet teistä ovat tulleet uskoon.
Osalla teistä voi olla kirjava seksuaalinen tausta.
Jos olet tullut Jeesuksen Kristuksen luo, olet kuollut Hänen kanssaan -
ja noussut uutena luomuksena.
Jeesus sanoo: "Olen tehnyt kaiken uudeksi."
Paavali kirjoittaa jakeessa Kol. 3:3: "Sillä te olette kuolleet, -
ja teidän elämänne on kätkettynä Kristuksen kanssa Jumalassa."
Mikä tahansa taustasi on, -
kun menet naimisiin kristittynä, -
astut siihen puhtaana, eheytettynä ja muuttuneena.
Et koskaan mene naimisiin muunlaisena.
Hänen armonsa. Lauloimme tänään: -
"Hänen rakkautensa murtaa muurit, Hän on poistanut kaikki varjot."
Ei ole mitään, mitä Jeesus Kristus ei voisi lunastaa.
Kun menette naimisiin, kävelette alttarille ja annatte nuo lupaukset, -
mies ja nainen Jeesuksen Kristuksen kanssa, -
te olette puhtaat ja aloitatte yhdessä uuden elämän.
Vieraanvaraisuus, ei eristäytyminen. Rebekka tuli vauraasta perheestä, -
ja hän sanoi heti: "Meillä on tilaa. Tulkaa vieraiksemme."
Älä huoli ihmistä, joka eristää sinut yhteisöstä ja pitää omasta seurastaan.
Kun tulemme Jeesuksen luo, Hän tuo meidät yhteisöön.
Se, että meitä vedetään pois yhteisöstä, on epäterve merkki.
Älä ota puolisoksesi uhria.
Iisak sai siunauksen ja oli siksi enemmän kuin voittaja.
Älä pelasta ketään avioliiton kautta. Jos joku tarvitsee apua, -
etsi hänelle apua, mutta älä mene hänen kanssaan naimisiin. Ihan totta.
Ja jos suhteessa on edes aavistus väkivallasta, juokse.
Kertomuksessa kukaan ei suostutellut Rebekkaa, ei palvelija, Iisak -
eikä Rebekan perhe. Rebekka teki itse valintansa.
Sanon vielä nopeasti jotain avioerosta.
Malakian mukaan Jumala vihaa avioeroa. Uskon itse, -
että olipa avioliiton tilanne miten vaikea tahansa, se voidaan pelastaa.
Se, joka saa anteeksi paljon, rakastaa paljon.
Irrotin jakeen asiayhteydestään, mutta se on totta. Olen nähnyt sen.
Ihme voi tapahtua, jos molemmat ovat valmiita -
kuolemaan itselleen ja tulemaan Herran luo.
Avioero on tuhoisin yksittäinen asia, joka perheelle voi tapahtua.
Se tuhoaa perinnön ja menestyksen.
Kerro jatkuvasti ihmetarinaasi siitä, -
miten tulitte yhteen ja miten Jumala toi teidät yhteen.
Kerro sitä lapsillesi ja heidän lapsilleen.
Harjoitelkaa tarinanne kertomista toisillenne kiitollisuudella.
Julistakaa: "Minkä Jumala on yhdistänyt, -
sitä älköön ihminen erottako."
Jeesus ei sano vain, ettei ero ole hyvä asia, -
vaan "minkä Jumala on yhdistänyt, sitä älköön ihminen erottako."
Entäpä lesket? Paavalin mukaan heidän on hyvä avioitua uudelleen.
Herra näkee menetyksesi, mutta odota silti, että menet uudelleen naimisiin.
Herra näkee kipusi ja sen, mitä olet kokenut, mutta Ruutin tarina kertoo, -
että meidän tulee avioitua uudestaan. Hän haluaa siunata sinua, -
lapsiasi ja lastesi lapsia. Herran kanssa on aina siunaus.
Jakeessa 57 Rebekalta kysyttiin, mitä mieltä hän oli, -
tahtoiko hän lähteä palvelijan mukaan. Hän vastasi: "Tahdon."
He saattoivat matkaan Rebekan ja hänen imettäjänsä -
sekä Abrahamin palvelijan ja tämän miehet -
ja siunasivat häntä: "Tulkoon sinulle, sisaremme, tuhansia jälkeläisiä, -
ja he ottakoot omakseen vihollistensa kaupungit."
Rebekka ja hänen palvelijattarensa nousivat kamelin selkään, -
ja Abrahamin palvelija vei Rebekan mukanaan. Iisak oli tullut lähistölle.
Eräänä iltana hän lähti niitylle pohtimaan asioita.
Nostaessaan katseensa hän näki kamelien lähestyvän.
Rebekkakin näki Iisakin.
Tämä jää helposti huomaamatta. Oli ilta ja auringonlasku.
Herra järjesti auringonlaskun, -
kun Rebekka tuli Iisakin luo. Jumala on suuri romantikko.
Hänestä on ihanaa tehdä tällaista. Hän järjesti heille auringonlaskun.
Kaikkien käytännön asioiden lisäksi -
näihin tarinoihin sisältyy monenlaisia ihmeitä.
Jumala haluaa tehdä monenlaisia asioita, jotka ovat osa tarinaamme.
Rebekka laskeutui kamelin selästä ja kysyi palvelijalta, -
kuka oli tuo mies, joka oli tulossa.
"Isäntäni", palvelija vastasi. Niinpä Rebekka peitti kasvonsa.
Palvelija kertoi Iisakille kaiken, mitä oli tapahtunut.
Iisak vei Rebekan äitinsä Saaran telttaan ja otti hänet vaimokseen.
Iisak rakasti häntä ja sai lohdun äitinsä kuoleman tuottamaan suruun.
Jumala rakastaa romantiikkaa.
Älä anna väittää itsellesi muuta.
Hän etsii oikean ihmisen ja järjestää näyttämön.
Sekä Rebekan että Iisakin siunaus on, -
että heidän jälkeläisensä ottavat omikseen vihollistensa kaupungit.
Siunaus moninkertaistuu. Lapset ottavat omakseen perintöosansa -
ja tarttuvat Jumalan lupauksiin.
Ensi viikolla puhumme siitä, miten Esau luopui esikoisoikeudestaan, -
mutta meillä on syntymäoikeus Jumalan lupauksiin.
Hän haluaa siunata meitä.
On mielenkiintoista, että kaikkien kantaisien oli vaikea saada lapsia, -
mutta he saivat lapsia. Lupauksen lapsiin liittyy ongelmiakin, -
mutta jälkeläisilläsi on siunaus. Siksi rukoilemme ihmisille vauvoja.
Rukoilemme aina, jos ihmisillä on vaikeuksia saada lapsia.
Lupauksen lapsista joutuu usein taistelemaan, mutta me rukoilemme.
Iisak ja Rebekka löysivät toisistaan rakkautta ja turvaa.
He jakoivat syvän ymmärryksen siitä, että Herra, Abrahamin Jumala, -
oli tuonut heidät yhteen. Älä unohda omaa tarinaasi.
Ihmeet ja profetiat tuovat meidät yhteen. Älä tyydy vähempään.
Jos olet löytänyt oikean ihmisen, menkää naimisiin.
Jos hän ei ole oikea, etsi joku muu. Älkää vain roikkuko toisissanne.
Jos et voi hillitä itseäsi jonkun kanssa, menkää naimisiin, 1. Kor. 7.
Mutta muista, että avioliitto ei ole vain keskinäinen rakastava suhde.
Jumala tuo siinä kaksi ihmistä yhteen. Se on jumalallinen salaisuus.
Heistä tulee yhtä liitossa, keskenään ja Jumalan kanssa.
Siksi älköön kukaan erottako heitä.
Yhdessä saamme nähdä Jumalan suunnitelmien ja lupausten -
tulevan osaksi omaa tarinaamme, jonka viemme eteenpäin lapsillemme.
Se siitä. Nouskaa.
Ehkä muistat, että sanoin aluksi, -
ettet ehkä ole täällä siitä syystä kuin luulit.
Ehkä tulit ottamaan selvää Jumalasta, mutta Hän haluaa kohdata sinut, -
jotta oppisit tuntemaan Hänet. Jos et ole antanut elämääsi Jeesukselle, -
annan sinulle kohta tilaisuuden tulla eteen ja tehdä niin.
Se on elämäsi tärkein päätös, paljon tärkeämpi kuin puolison valinta, -
koska ilman Jeesusta mikään näistä asioista ei toimi.
Hän on se, joka pitää meidät kasassa ja avaa Jumalan lupaukset.
Hän tuli siksi, että voisimme oppia tuntemaan Jumalan.
Jos et tunne Jumalaa eikä sinulla ole suhdetta Hänen kanssaan, -
se on helppo korjata.
Anna vain elämäsi Hänelle ja pane luottamuksesi Häneen.
Ennen kuin sanoin sanaakaan, lauloit elämäni ylle
Olet ollut niin hyvä minulle
Ennen ensihenkäystäni hengitit minuun elämäsi
Olet ollut niin lempeä minulle
Yli ymmärryksen käyvä, loppumaton, hurja Jumalan rakkaus
Se jäljittää minua, taistelee kunnes löytää minut -
ja jättää ne 99 taakseen
En voisi ansaita sitä, mutta silti annoit itsesi
Yli ymmärryksen käyvä, loppumaton, hurja Jumalan rakkaus
Kun olin vielä vihollisesi, rakkautesi taisteli puolestani
Olet ollut niin hyvä minulle
Kun koin olevani arvoton, maksoit minusta täyden hinnan
Olet ollut niin lempeä minulle
Yli ymmärryksen käyvä, loppumaton, hurja Jumalan rakkaus
Se jäljittää minua, taistelee kunnes löytää minut -
ja jättää ne 99 taakseen
En voisi ansaita sitä, mutta silti annoit itsesi
Yli ymmärryksen käyvä, loppumaton, hurja Jumalan rakkaus...
Ei ole varjoa, jota et valaisisi eikä vuorta, jolle et nousisi -
tavoitellessasi minua
Ei ole seinää, jota et murskaisi eikä valhetta, jota et repisi alas -
tavoitellessasi minua
Ei ole varjoa, jota et valaisisi eikä vuorta, jolle et nousisi -
tavoitellessasi minua
Ei ole seinää, jota et murskaisi eikä valhetta, jota et repisi alas -
tavoitellessasi minua
Ei ole varjoa, jota et valaisisi...
Yli ymmärryksen käyvä, loppumaton, hurja Jumalan rakkaus
Se jäljittää minua, taistelee kunnes löytää minut -
ja jättää ne 99 taakseen
En voisi ansaita sitä, mutta silti annoit itsesi
Suomennos: Anni Lähteenmäki